GiliGold/VAD_KnessetCorpus huggingface dataset:
משה נקש:
 זאת אומרת, זה ממש, ראינו גם במקרה הזה, וגם במקרים אחרים, הרבה מסירות נפש של עובדים זרים
משה נקש:
     אבל אם אני חוזר לנקודה, אז אנחנו עושים את הביקורים האלה
משה נקש:
 גם היינו במלונות בים המלח, ראינו את כל המקומות
משה נקש:
 אנחנו שומעים את הצרכים מהשטח
משה נקש:
 חלק מההקלות שנתנו בדיוק משם נולד
משה נקש:
 לא כל השכל אצלנו, אנחנו כל הזמן אומרים את זה
משה נקש:
 הצעקות שעלו או הבעיות או הסוגיות שעלו מהשטח, גם בנוגע ליציאות באינטר ויזה, זה דברים שאנחנו טיפלנו בהם וההקלות שעשינו זה בעקבות הדברים האלה שראינו בביקורים ובסיורים שאנחנו מאוד מאוד חושבים שחשוב מאוד שנמשיך וגם נעשה אותם
סימון דוידסון:
זה המשפט הכי חכם ששמעתי פה היום
סימון דוידסון:
 כשאתה הולך לשטח, אתה רואה בעיניים, אתה שומע
אליהו מרידור:
אתה מוזמן איתנו שבוע הבא, סימון
סימון דוידסון:
אתה לומד הכי הרבה
סימון דוידסון:
 השטח הוא הכי חשוב
משה נקש:
חד משמעית
משה נקש:
 צריך לשמוע את האנשים וללמוד מה הצרכים שלהם
אליהו מרידור:
אז תכף אתה תשמע עוד צורה של שטח
אליהו מרידור:
 אבל בינתיים מר כץ
אליהו מרידור:
 ולפני כן אני אשמח אם אתה תוכל ברשות הדיבור ניתנת לך, להשיב לי האם אתה יודע על מוסדות שיקום, מוסדות סיעוד, בתי אבות, הממוקמים באזורים שפונו
אליהו מרידור:
 אם יש כאלה ומה התבצע לעניינם
חיים כץ:
כן, תודה
חיים כץ:
 אז קודם אני אענה לשאלתך
חיים כץ:
 יש בתי אבות שפונו, גם מיישובי רמת הגולן פינו, מי שהיה לאורך הגבול שם
חיים כץ:
 גם מאשקלון פינו חלק מקומות שלא היו ממוגנים
חיים כץ:
 הם פשוט הועברו למוסדות אחרים, זאת אומרת, במרכז יותר
חיים כץ:
 הליך שמשרד הבריאות עשה
חיים כץ:
 אני יכול לתת גם סקירה על זה
אליהו מרידור:
ומה קורה עם העובדים שמועסקים? זה מכפלת כוח?
חיים כץ:
מה שמשרד הבריאות נתן
חיים כץ:
 אנחנו מאוד רצינו שהעובדים, שהזקנים מכירים אותם, יעברו, לפחות חלק מהצוות יעבור איתם למוסד החדש
חיים כץ:
 היה איזה, באותו מעבר בעצם גם נלקחו למוסד כל המימון שלו, כל התקצוב שלו עבר למוסד החדש, הם בעצם נשארו בלי מימון
חיים כץ:
 אז הוסדר לחודש אחד
צפי הלל דיאמנט:
זה לא מדויק
חיים כץ:
זה מה שהיה בפועל
חיים כץ:
 ניתן תקצוב ל-50% שמירת מיטה זה נקרא, למשך חודש
חיים כץ:
 ועם זה בעצם המוסד אמור לתפעל את המקום, לשלם ארנונה או להחזיק את המקום בלי הדיירים ולהחזיק את הצוות קצת עובד
חיים כץ:
 זה כרגע הסיכום שיש
חיים כץ:
 אני לא יודע אם יש משהו להמשך, אולי יש בשורה, אז נשמח לדעת
צפי הלל דיאמנט:
אין כרגע בשורה מעבר לזה שיש שמירת מיטה, שזה 50% לתקופה שהוגדרה
צפי הלל דיאמנט:
 וכרגע מבררים אם יש אפשרות לתת תקצוב נוסף
צפי הלל דיאמנט:
 ברגע שיהיה איזה שהיא עדכון, כולל עדכון שביקשנו לגבי מימון של העובדים הזרים שכן מגיעים עם הזקנים למוסדות, הכול נמצא כרגע בדיון בצוות הכספים
צפי הלל דיאמנט:
 תקבלו את העדכון
צפי הלל דיאמנט:
 אין פה משהו שלא שיתפנו אתכם
חיים כץ:
לא, לא אמרתי שלא שיתפו, רק שיקפתי תמונת מצב
חיים כץ:
 ניתן 50% שמירת מיטה
חיים כץ:
 לפי החישובים שלנו, ממוסדות שפונו בצפון, העלות היא 70% לשמור את המוסד קיים, שיהיה להם לאן לחזור בסוף המלחמה
חיים כץ:
 אבל שיקול של המשרד, זה בסדר
אליהו מרידור:
מר כץ, אני רוצה רגע שנבהיר
אליהו מרידור:
 אם אני הבנתי ממך נכון, כלל העובדים הסיעודיים עברו עם המטופלים לאותם מקומות זמניים
אליהו מרידור:
 ועובדי המנהלה ושהם לא סיעודיים נשארו לתחזק את אותו מבנה?
חיים כץ:
לא בדיוק
חיים כץ:
 ניתנה החלטה רק להעביר את המיטות, את הזקנים שהיו שם במיטות, למוסד החדש
אליהו מרידור:
מה עם העובדים?
חיים כץ:
לא ניתנה החלטה לגבי העובדים
אליהו מרידור:
אז איפה הם?
חיים כץ:
הם כרגע, לפחות המוסדות שאני מדבר איתם, הם על חשבונם כן לקחו את העובדים למוסד החדש, על חשבון, מתוך התקצוב שניתן של ה-50% שמירת מיטה
אליהו מרידור:
אז הם כן עברו
חיים כץ:
הם עברו לא כהנחיה
אליהו מרידור:
לא דיברתי עכשיו על סוגיית התקצוב
אליהו מרידור:
לא כהנחיה
אליהו מרידור:
 בפועל הם עברו והם ממשיכים להשתכר
אליהו מרידור:
 טוב, אוקיי
אליהו מרידור:
 בבקשה, כן?
תמר גלפנד:
שלום לכולם, שמי תמר גלפנד, אני פעילה חברתית למען זכויות ילדים נכים
תמר גלפנד:
 אני רוצה קודם כל להגיד שהמשרד של משה נקש אחד המשרדים הטובים מכל המשרדים
תמר גלפנד:
 ממש שירות כל הכבוד, תמשיכו
תמר גלפנד:
      יש בעיה של משפחות שמעסיקות עובד זר, יש להם ילדים נכים סיעודיים ברמה הכי קשה
תמר גלפנד:
 לי יש ילדה כזאת, ילדה בת 14
תמר גלפנד:
 זה ילדים שלא יכולים לבקש כוס מים, טיטולים, לא מדברים
תמר גלפנד:
 אפילו לוועדה פה הם לא יכולים להגיע
תמר גלפנד:
 ובעצם אנחנו המשפחות מאוד מאוד תלויות בעובדים הזרים
תמר גלפנד:
 עכשיו, ברגע שתהיה הסלמה, גם העובדת זרה שלי וגם עם הרבה פניות שאנחנו מקבלים, אנחנו ישר עולים למטוס
תמר גלפנד:
      אנחנו רוצים השנה הזאת, שאנחנו לא לא יודעים מה הולך לקרות, אף אחד לא יודע מה יקרה בצפון, אף אחד לא יודע מה יקרה כל רגע
תמר גלפנד:
 שהשנה הזאת, כל עובד זר שנשאר במדינה ולא ילך לחופשה ויישאר פה, לפחות יקבל מהמדינה, מביטוח לאומי, איזה מענק לשנה הזאת
תמר גלפנד:
 שבעצם אנחנו נדע שהשנה לפחות הוא נמצא לצד הילד שלו, הסיעודי
תמר גלפנד:
 כי תחשבו שמשפחה שאין להם עובד זר, הילד אוטומטית עובר להוסטל
תמר גלפנד:
 עלות של הוסטל למדינה זה לפחות בין 20,000 ל-30,000 בחודש
תמר גלפנד:
 אז פה בעצם המדינה לא חוסכת כסף
אליהו מרידור:
הבנתי, אני אתייחס
תמר גלפנד:
ויש לי עוד נושא שאני רוצה להעלות
תמר גלפנד:
 בהתחלת המלחמה, כשהיה הרבה הרבה אזעקות, אז משרד החינוך לא פתח בעצם את מקום הלימודים
תמר גלפנד:
 כי לא היה בעצם, אין צוות שירים כל נכה לכיסא גלגלים וייקח אותו למקום המוגן
תמר גלפנד:
 אנחנו רוצים שבמקרים שיש באמת הסלמה מאוד מאוד קשה, העובדים הזרים יוכלו להיכנס בהיתר למסגרות, למשרד החינוך, שזה בעצם עד גיל 21, או תעסוקה שזה מעל גיל 21 וזה שייך לרווחה
תמר גלפנד:
 אני מדברת על נכים שלא יכולים לדבר
תמר גלפנד:
 זה נכים באמת שתלויים באנשים
תמר גלפנד:
 ובעצם לתת להם אפשרות להיות שם
תמר גלפנד:
 כי בעצם עובד זר, אני נגיד העובדת הזרה שלי, היא מתחילה לעבוד אצלי משעה 16:00 כשהילדה שלי חוזרת, עד הערב
תמר גלפנד:
 בבוקר אני לא צריכה אותה
תמר גלפנד:
 אז בעצם לתת להם אופציה שבזמן שיש מלחמה מאוד קשה או במקרי חירום כמו נגיד הקורונה, כל הדברים האלה, שהם יוכלו להיכנס למוסדות האלה
תמר גלפנד:
      תודה רבה
תמר גלפנד:
 ואתה ממש ממש מקצועי בוועדות שלך
תמר גלפנד:
 תמשיך
אליהו מרידור:
 מיד אני אבקש את התייחסות הגורמים הרלוונטיים בבקשה השנייה
אליהו מרידור:
 אני אתחיל רגע בנושא הראשון
אליהו מרידור:
      אני מצפה שהמדינה, גם כאן אני פונה אליכם, כן תתייחס בשיפוי מסוים ותמרוץ לעובדים זרים הנמצאים במה שהוגדר 0-40 בדרום, 0-9 בצפון, ועדיין נשארים לעסוק בעבודתם המסורה
אליהו מרידור:
 אבל זה לא יכול להיות גורף בכל מדינה
אליהו מרידור:
 בסדר? זה רק במקומות שפיקוד העורף מגדיר
אליהו מרידור:
      מי מבקש להתייחס לבקשה השנייה והאלמנטרית של הגברת?
מאיה בנדס:
אני חושבת שזה משרד החינוך אדוני
מאיה בנדס:
 הוא אמור לתת פה מענה
מאיה בנדס:
 כי הם אלה שמסרבים לרוב לאפשר לעובדים הזרים להיכנס למוסדות, ללימודים
תמר גלפנד:
לא, אנחנו נפגשנו עם המנכ"ל והוא אומר שזה צריך לעבור חקיקה בוועדה פה
תמר גלפנד:
משה, אתה זוכר שהעלינו את הנושא וסיסו אמר שזה צריך לעבור?
משה נקש:
של מה, סליחה?
תמר גלפנד:
שעובד זר יוכל להיכנס למשרד החינוך
אליהו מרידור:
למוסדות
מאיה בנדס:
למוסדות חינוך של משרד החינוך
משה נקש:
להיכנס ביחד עם המטופל?
מאיה בנדס:
כן
משה נקש:
זה קורה
משה נקש:
 מה זאת אומרת?
חיים כץ:
אני רק אשמח להשלים את הדברים, כי לא דיברתי בסוף
חיים כץ:
רק עניתי לשאלה של היו"ר
חיים כץ:
 אנחנו כעיקרון נשענו על 1,000 פלסטינאים עד המלחמה
חיים כץ:
 ובעצם חצי מהם לפי הערכות - - -
אליהו מרידור:
מאיו"ש?
חיים כץ:
מהגדה, כן, מאיו"ש
חיים כץ:
 חצי מהם לפי הערכות שלנו כבר לא מגיעים והם הולכים ומתמעטים
חיים כץ:
 הדרך קשה להם, יש הרבה מקרים
חיים כץ:
 אנחנו כן בשיחות עם רשות האוכלוסין
חיים כץ:
 אנחנו קולטים מפונים
חיים כץ:
 קלטנו מעל 1,000 מפונים לפי הערכות שלנו ואנחנו רוצים לקלוט עוד
חיים כץ:
 יש בתי אבות, שאלו אותי אתמול בכנסת גם למה יש מוסדות שלא מקבלים
חיים כץ:
 כי קשה להם מבחינת הטיפול, אין מספיק מטפלים
חיים כץ:
 אנחנו כן ביקשנו מהרשות לפתוח קול קורא
אליהו מרידור:
אתה מבקש מכסה
חיים כץ:
לאו דווקא מכסה
חיים כץ:
 מכסה יש
חיים כץ:
 אבל לפתוח קול קורא להקצות היתרים למוסדות שלא הגישו עדיין בקשות להיתרים
אליהו מרידור:
מה ההתייחסות, מר נקש?
משה נקש:
אני צריך לבדוק את הסוגייה הזאת
משה נקש:
 אבל אני חושב שזה גם צריך להיות משהו בתיאום עם משרד הבריאות לעניין, זה יותר לעניין הקצאה פר מחלקה ולאיזה מוסדות אפשר להקצות
משה נקש:
 זה משהו שעשינו את זה בתיאום, אז צריך לבדוק את זה עם משרד הבריאות
חיים כץ:
אז אני אשמח לדעת שזה יוצא לדרך
חיים כץ:
 יש הרבה מוסדות שמחכים להזרמה של ההיתרים
אליהו מרידור:
 אני מציע ומבקש שתוציא מכתב שמבטא את בקשותיכם
אליהו מרידור:
 תכתב את הוועדה, אנחנו נעקוב אחריכם
אליהו מרידור:
 הוועדה גם כן תבדוק באיזה דרך ניתן לממש את קיום המדיניות כפי בקשתך ואיפה זה חונה
אליהו מרידור:
 צריך לקדם את זה בחקיקה
אליהו מרידור:
 אני יותר מאשמח לעשות את זה כאן
דניאל פרידמן:
אני אשמח לזכות דיבור
אליהו מרידור:
הייתי בטוח שקיבלת, אבל בוא
אליהו מרידור:
 אני צריך כבר לסיים, כי תכף אני מתחיל דיון אחר ודפנה ומאיה חיכו בסבלנות
אליהו מרידור:
 והן אלה שהובילו את המהלך שיכול היה לקיים את הדיון הזה
אליהו מרידור:
 אז תעשה את זה זריז
דניאל פרידמן:
אני היום מדבר טיפה יותר מהרגיל, אבל אעשה קצר
דניאל פרידמן:
 האירוע, היום אני לא רגוע
דניאל פרידמן:
 אני חושב שגם פה בוועדה ולצערי גם ברשות, עדיין לא מבינים את גודל המשבר שנפל עלינו
דניאל פרידמן:
 גם בנתונים שלך, נקש, אנחנו מדברים על 400 עובדים פחות נכון לרגע זה
דניאל פרידמן:
 במצב שגם ככה אנחנו תמיד בדיון של יש מחסור, אין מחסור
דניאל פרידמן:
 אז גם עכשיו הם הפכו את זה ל-0
דניאל פרידמן:
7%, אבל זה 400 עובדים פחות ועוד 1,200 שיצאו ולא ברור אם הם יחזרו
דניאל פרידמן:
 ואלה שפה עוזבים כל יום
דניאל פרידמן:
 אתמול דיברתי עם הלשכה הפרטית שלי, 12 עובדים-עובדות עזבו בשבוע האחרון
דניאל פרידמן:
 כל שבוע יוצאים בעשרות
דניאל פרידמן:
      פה יש לי שאלה אחרת
דניאל פרידמן:
 אתה גם טוען שמגיעים עובדים
דניאל פרידמן:
 אני לא יודע איך הם מגיעים, - - - ויוצאים, זה בטח מה שתשאל אותי
דניאל פרידמן:
 אבל עדיין, אלה שיוצאים כנראה יוצאים בטיסות חילוץ מהמדינות שלהם
דניאל פרידמן:
 אבל יוצאים בעשרות
דניאל פרידמן:
 ואלה שעדיין פה אני יכול, מצנעת הפרט אני לא אשמיע, אבל אני אשלח לכם את זה בווטסאפ
דניאל פרידמן:
 יש לי הודעה, אחת ההודעות
דניאל פרידמן:
 אלה שכן עובדים פונים למטופלים ואומרים בגלל המלחמה או שתשלם לי יותר או שאני עוזב
דניאל פרידמן:
 מצב שאנחנו מכירים ברגיל וכרגע גובר
דניאל פרידמן:
 ואני אשלח לך את ההודעה הזאת, לא רוצה להשמיע אותה פה
דניאל פרידמן:
 אתה תשמע אותה
דניאל פרידמן:
 ויש פה משבר עצום
דניאל פרידמן:
 משבר עצום שאנחנו כנראה עדיין לא מבינים את סדר הגודל שלו
דניאל פרידמן:
 ומה יהיה פה בעוד חודש ובעוד חודשיים, יהיה פה אסון נוסף, אסון סיעודי
דניאל פרידמן:
 תודה
אליהו מרידור:
אני לא יודע איך ליישב את מה שאתה מספר לי כרגע, כי אני מקבל סקירה שמגובה גם על ידי לשכות פרטיות וגם על ידי רשות האוכלוסין
אליהו מרידור:
 ואני לא נתקלתי בכאלה פניות ומקרים, אבל אני אשמח להתייחס ולתת
דניאל פרידמן:
גם הלשכה הפרטית שלי היא חברה באחיעוז, אז אני לא מבין את פערי סדר הגודל
אליהו מרידור:
זה בדיוק מה שאני שואל
דניאל פרידמן:
גם אני לא מבין
אליהו מרידור:
 טוב, דפנה ומאיה ממטה מאבק הסיעודיים, בתמצות
דפנה פודור:
אז אני אגיד שהנתונים ואיסוף הנתונים לוקחים זמן, משתי סיבות: אחת, זה שגיוס וכניסה לישראל לוקחים בדרך כלל שלושה חודשים
דפנה פודור:
 אז אלה שנכנסים עכשיו הם הוזמנו לפני שלושה חודשים
דפנה פודור:
 ואנחנו נתחיל לראות ביטולי הגעה ואנחנו נתחיל לראות מחסור מהכיוון הזה
דפנה פודור:
 וזה ייקח זמן עד שנתחיל לראות את הדבר הזה
דפנה פודור:
      הנקודה השנייה זה היציאה מישראל
דפנה פודור:
 שאם עובד זר פעל כדין הוא נתן חודש הודעה מוקדמת
דפנה פודור:
 היום אנחנו חודש, ואני יש יום אבל אזרחי, אז אני משתתפת בצער המשפחות כמובן
דפנה פודור:
 אבל אנחנו יודעים שהרבה מאוד עובדים לא ביום הראשון, אבל בשבוע הראשון הודיעו שהם הולכים לעזוב
דפנה פודור:
 וגם את הנתונים האלה אנחנו נראה
דפנה פודור:
 וזה לוקח זמן לאסוף את הנתונים האלה
דפנה פודור:
 הבעיה שלנו שהחוק היום הוא הרמטי והוא לא נותן שום שיקול דעת לשר הפנים
דפנה פודור:
 שר הפנים התפרק לחלוטין משיקול הדעת ומה שלא עומד בקריטריונים של חוק הכניסה לישראל לא יאושר
דפנה פודור:
 אין שם מקום לשיקול דעת במצב חירום
דפנה פודור:
 לא בקורונה, לא במלחמה
דפנה פודור:
 ואנחנו רואים בשנים האחרונות שיש רק מצבי חירום
אליהו מרידור:
את מדברת על קצב גידול הכניסה לישראל?
דפנה פודור:
אני מדברת על אישור של עובדים הומניטרי
דפנה פודור:
 היה צריך שלוש פעמים הליכי חקיקה לקדם הוראת שעה בתקופת הקורונה על מנת לענות על המחסור
דפנה פודור:
 וזה לוקח המון המון זמן
אליהו מרידור:
מה יותר פשוט מכך שהלשכות יממשו את פוטנציאל גיוס העובדים ובזה אנחנו ניתן מענה? מה יותר פשוט מזה?
יואב בן צור:
אנחנו מממשים
אליהו מרידור:
מממשים? יש הצדקה להגדיל?
יואב בן צור:
את ההכנסות מחו"ל?
יואב בן צור:
שוב, זה כמו שדפי אמרה, אנחנו כרגע לא רואים את זה ממש הלכה למעשה
אליהו מרידור:
אבל אתם אמורים, אני ביקשתי ללמוד מגמות
יואב בן צור:
אז אנחנו יודעים, המגמה כן
יואב בן צור:
 אנחנו נצטרך
אליהו מרידור:
 למה לא שיקפתם לי את זה?
שמחה בבה:
אין עובדים
אליהו מרידור:
 אין עובדים, אבל אנחנו יכולים לדאוג להביא עובדים
אליהו מרידור:
 אני לא קיבלתי לזה התייחסות
אליהו מרידור:
 אני קיבלתי פה, אני נתתי רשות דיבור לבעלות מקצוע שהן מעסיקות
אליהו מרידור:
 הן אמורות לשקף לי את הצרכים
אליהו מרידור:
 אם היא הייתה אומרת לי את זה, המילה הראשונה שהייתי פונה באופן מיידי עם זה למר נקש
אליהו מרידור:
 הייתי אומר לו מסתבר ברבות השנים שתקרה של 15% כנגזרת מהחוקים הקיימים פה לא מספיקה
אליהו מרידור:
 תפעלו בבקשה להגדיל אותה ל-18%-20%
יואב בן צור:
כן
יואב בן צור:
 אבל מר נקש אמר שאין מחסור
יואב בן צור:
 ואני לא יכולה כל פעם להתמודד איתו בלהוכיח
אליהו מרידור:
 אם יש מחסור או לא הוא לא יכול להגיד, כמו שאת לא יכולה להגיד
אליהו מרידור:
 למה? יש פוטנציאל גיוס, יש מכסות
אליהו מרידור:
 את יכולה להגיד לי תשמע, אנחנו מיצינו את מלוא יכולת הגיוס שלנו
אליהו מרידור:
 תאפשרו לנו להביא עוד
אליהו מרידור:
 ואז זה יוכיח שאם הוא אומר את זה הוא טועה
אליהו מרידור:
 אבל אתם לא הראיתם את זה
שמחה בבה:
בגלל שיש חוסר בעובדים אז כל עובד שמגיע אליך לא מוכן לוותר על בין 7,000 ל-8,000 שקלים
אליהו מרידור:
לא, זה לא הדיון
שמחה בבה:
אז אני אומרת לך
אליהו מרידור:
אני מתנצל, גב' בניטה, זה לא הדיון
שמחה בבה:
מי שפנוי זה מה שקורה
אליהו מרידור:
כן, אין בעיה
אליהו מרידור:
 אבל אני מבקש לדעת האם מוצו כלל התקנים העומדים לרשות הלשכות הפרטיות?
שמחה בבה:
הלשכות אומרות שנגמר להם ההקצאה
אליהו מרידור:
אבל הם לא אמרו לי את זה עד לרגע הזה
אסנת בראביב מוספי:
סיימנו את המכסות, אנחנו מחכים שיפתחו לנו
אסנת בראביב מוספי:
 מירי מטפלת בזה
אסנת בראביב מוספי:
 אני מאמינה שיפתחו
אליהו מרידור:
ולמה לא שיקפתם את זה? לא את ולא את?
אסנת בראביב מוספי:
כי מטפלים בזה
אסנת בראביב מוספי:
 זה לא משהו שלא מטופל
אסנת בראביב מוספי:
 אני ביקשתי, והנה, אני אראה לך מייל, אני מחכה לתשובה
אסנת בראביב מוספי:
 זה בטיפול
אסנת בראביב מוספי:
 זה לא שאמרו לי 'לא, אני לא פותח לך'
אסנת בראביב מוספי:
 אני סיימתי חודש וחצי לפני ועכשיו אני מחכה ממירי למייל ואני מאמינה שהיא מטפלת בזה
אליהו מרידור:
מר נקש, אני מבקש ממך שעד שתיתנו לכך מענה יש פתרון ביניים
אליהו מרידור:
 אין קריאות ביניים כאן
אליהו מרידור:
 יש פתרון ביניים שאתה מכיר אותו היטב
אליהו מרידור:
 אם ישנה לשכה שאינה מממשת את הזכויות המוקנות לה
שמחה בבה:
אין לה
אליהו מרידור:
גב' בניטה, תאפשרי לי, תודה
אליהו מרידור:
 אם יש לשכה אחת שלא מימשה את פוטנציאל הגיוס שלה ומולה יש לשכה שסיימה לממש והיא ממתינה לפתיחה נוספת, תעבירו, גם אם באופן זמני, את המכסה ללשכה שמימשה
אליהו מרידור:
 ועל ידי כך נגדיל את מאגר הגיוס
יואב בן צור:
אבל אדוני, הם לא יכולים לעשות את זה
יואב בן צור:
 רק שנייה, מההיבט הזה, נניח שיש לשכה
יואב בן צור:
 אנחנו יכולים עד סוף נובמבר לממש
יואב בן צור:
 והיא סיימה את זה באוקטובר, הם לא יכולים להעביר את זה ממני אליה
יואב בן צור:
 כיוון שלי יש את הזמן עדיין
יואב בן צור:
 אני בונה, אנחנו בונים את זה במהלך החודש
משה נקש:
אריאלה, אני הבנתי מה שיושב הראש
משה נקש:
 לא, לא, שנייה
משה נקש:
 תירגעי, הכול בסדר
משה נקש:
 אני מבין את מה שיושב הראש אמר
משה נקש:
 אנחנו נמצא את הדרכים הנכונות והיצירתיות לתת מענה לדבר הזה, כמו שאנחנו יודעים לעשות
אליהו מרידור:
תודה רבה, אני סומך עליך מאוד
אליהו מרידור:
 משפט סיכום, ואני חייב לסכם
דפנה פודור:
אדוני, משפט אחד
דפנה פודור:
 אין טיסות נכנסות מהרבה מאוד חברות תעופה ואנחנו נראה את זה
דפנה פודור:
 אנחנו צירפנו לנייר העמדה שהגשנו ובצעד חריג ככה כל הגופים שעוסקים בסיעוד הצטרפו
דפנה פודור:
 צירפנו את המחקר שעשתה רשות האוכלוסין וההגירה שבו בעמוד 4 כתוב המלצות שלהם, מתן הקלות לעניין קליטת עובדים בענף הסיעוד
דפנה פודור:
 אני מניחה שגם הרשות יודעת שהולך להיות פה מחסור
דפנה פודור:
 ואני חושבת שבגלל שהכול מעוגן בחקיקה - - -
אליהו מרידור:
איזה הקלות היית מבקשת?
דפנה פודור:
אנחנו ביקשנו בנייר העמדה, משה הציג את העמדה לפני כן
דפנה פודור:
 איזה שהיא או תקופת התארגנות מוצהרת, שהרשות גם מנחה את המטופלים ואת העובדים כיצד עליהם לנהוג
דפנה פודור:
 או הוראת שעה שתאפשר חצי שנה או אני לא יודעת כמה זמן המלחמה הזאת הולכת להיות
אליהו מרידור:
שמה, שמה יהיה בתקופה הזאת?
דפנה פודור:
תאפשר לקלוט עובדים זמניים לחצי שנה
דפנה פודור:
 בסוף החצי שנה יבדקו, יבחנו האם יש צורך לקלוט אותם כעובדים
אליהו מרידור:
 אני אשמח לקבל את התייחסותכם לעניין
משה נקש:
אני רק אגיד בחצי משפט לדפי
אליהו מרידור:
לא, אי אפשר, אני מצטער
משה נקש:
אני אגיד בחצי משפט, כבוד יושב הראש
משה נקש:
 אנחנו, כמוכם וכמו כולם פה, בטח יושב הראש, מכירים
משה נקש:
 עוקבים מידי יום על הנתונים ועל הדברים
משה נקש:
 אגב, יש טיסות נכנסות
משה נקש:
 רק אתמול נחתו כמה עשרות עובדים, אז זה קורה
משה נקש:
 אנחנו עוקבים
משה נקש:
 אנחנו גם חלק מהחשש של הדבר הזה
משה נקש:
 אנחנו באמת עם האצבע על הדופק
משה נקש:
 ככל שנראה שיש מקום לעשות צעדים נוספים, אנחנו נשקול את זה
משה נקש:
 אבל אני אומר, אנחנו לא אומרים הכול בסדר ולא מעניין אותנו
משה נקש:
 אנחנו לגמרי עם אצבע על הדופק, גם על הנתונים וגם על כל מה שיושב הראש ביקש
משה נקש:
 אנחנו בוחנים את כל הדברים
אליהו מרידור:
 ברשותכם, אנחנו עוברים לדברי סיכום
אליהו מרידור:
 מי שמבקש לבטא את דבריו יעלה איתי לדיון הבא שאני פותח עוד כמה
תומר ורשה:
אדוני, נרשמתי, רק דקה מזמנו של אדוני
תומר ורשה:
 בבקשה, זה חשוב
תומר ורשה:
תודה
תומר ורשה:
 קודם כל, אני רוצה לשבח
תומר ורשה:
 עו"ד תומר ורשה, בעל משרד, בתחום של אשרות ומעמד
תומר ורשה:
 ואני רוצה קודם כל לשבח את אדוני על העבודה המאוד מעמיקה ויסודית לאורך השנה האחרונה
תומר ורשה:
 גם בתחום הזה וגם בתחומים האחרים, חקלאות, בייחוד במלחמה
תומר ורשה:
      מה שאני רק רוצה לומר, המלחמה תפסה אותנו אחרי שלוש שנים של משבר קורונה, עם קשיים מאוד גדולים בתחום הסיעוד ובייחוד עם המצוקות הנפשיות שמתלוות
תומר ורשה:
 ואדוני אמר רוצה לעזור לכמה שיותר מטופלים
תומר ורשה:
 יש היום עובדתית כ-7,000 העסקות קיימות בפועל שלא מצליחות לקבל את אישור רשות האוכלוסין בגלל שהשלוש שנים האחרונות לוו עם איזה שהיא הוראת שעה שלמעשה לא הקנתה לשר כל מה שצריך זה דבר אחד פשוט: היום לעשות תיקון חקיקה בהוראת שעה, שרק נותנת לשר סמכות לקבל בקשות ולדון בהן
תומר ורשה:
 עכשיו, 7,000 העסקות בפועל
תומר ורשה:
 לא להביא מחו"ל
תומר ורשה:
 יש לי מקרים קשים, קשישה בת 95, שכבר שלוש שנים מעסיקה מטפלת ולא הגישה בקשה, כי אמרו לה שזה לא עומד בקריטריונים
תומר ורשה:
 ואז כשהיא פנתה לפי הוראת השעה אמרו לה שהיא לא הגישה קודם, אז זה כבר לא עומד בתנאים
תומר ורשה:
 יש כאלה הרבה מאוד
תומר ורשה:
      עכשיו, האנשים האלה לא יכולים להביא מחו"ל
תומר ורשה:
 זה כבר לא משנה אם יפתחו להם מכסות
תומר ורשה:
 הפתרון היחיד לדבר הזה אדוני, ואני אומר לו מהשטח, אני מדבר עם מאות משפחות
תומר ורשה:
 כל מה שצריך זה דבר פשוט: רק להקנות לשר הפנים, שאני אומר, גם הוא, משה ארבל
אליהו מרידור:
כנראה שיש פה אי הבנה קטנה
אליהו מרידור:
 לא, לא, אני מתנצל, זה הרבה יותר מדקה
אליהו מרידור:
 יש פה איזה שהיא אי הבנה קטנה
אליהו מרידור:
 בדקתי הרגע תוך כדי זה שאתה מדבר, אני לא ראש הממשלה
אליהו מרידור:
 אני רק יושב ראש הוועדה לעובדים זרים
תומר ורשה:
אדוני עושה עבודה מדהימה
אליהו מרידור:
שר הפנים, תודה רבה
משה נקש:
אגב, ורשה, היו שלוש הוראות שעה
משה נקש:
 אם לא הגשתם בראשון, תגישו בשני
משה נקש:
 לא הגשתם בשני, תגישו בשלישי
אליהו מרידור:
שר הפנים לא אמור לבקש דרכי
תומר ורשה:
לא, לא, לא
תומר ורשה:
 מה שאני רק אומר זה עניין של הכנסת וזה עניין של תיקון קטן אדוני שיכול לתת מענה להמון המון מטופלים
אליהו מרידור:
אני מבין לחלוטין
אליהו מרידור:
 רק שאת זה עושים באמצעות לשכת השר ונציגיו
אליהו מרידור:
 והוא מעביר את זה בהחלטות ממשלה
אליהו מרידור:
 אני לא, אני לא קובע מדיניות
תומר ורשה:
בוודאי שלא אדוני
אליהו מרידור:
ואני גם לא מאשרר
אליהו מרידור:
 אני מפקח אחר עבודתה
תומר ורשה:
מה שאני רק חושב, שהיות ואדוני עוסק בתחומים האלה, אז לחץ ממנו יעזור בהחלט
אליהו מרידור:
אני מקבל את בקשתך ואפעל כך
תומר ורשה:
תודה רבה
אליהו מרידור:
אבל כדי שאני אפעל אני אצטרך ללמוד את זה לעומק
אליהו מרידור:
 קח בחשבון שאחרי שאני לומד אני קצת משנה
תומר ורשה:
הכול טוב
תומר ורשה:
 תודה רבה אדוני
אליהו מרידור:
הוועדה, בדברי הסיכום, מבקשת מרשות האוכלוסין להעביר בכתב את מספר העובדים הזרים החוקיים בסיעוד היום ולפני המלחמה, כולל ולא כולל את אלה שבאינטר ויזה
אליהו מרידור:
הוועדה מבקשת מרשות האוכלוסין לקבל עדכון לגבי קביעת מדיניות לעניין העובדים הזרים שמסרבים לעבור עם מטופליהם לבתי המלון, בשל היותם מפונים מאזורי הלחימה ולאפיין מהן הסיבות שבעטיין הם מתנגדים
אליהו מרידור:
 זאת אומרת, יתכן שהם צודקים בגישתם ובמצוקתם
אליהו מרידור:
 מי שלא יסכים לעבוד בבית מלון ללא הצדקה, אם המטופל יעבור לעבוד רק באזור שלו, שזה גם בסדר מבחינתנו, ביטאנו את זה ואני מודה לך שאתה רואה את זה איתי עין בעין
אליהו מרידור:
      כאן אנחנו מסיימים את הדיון
אליהו מרידור:
 אני אבחן אפשרות והצדקה לקיים דיון המשך
אליהו מרידור:
 אני מודה מאוד מאוד לכל הטורחים המגיעים, נציגי המשרדים, אלו שבאו לידי ביטוי ואלו שאינם
אליהו מרידור:
 אבל בפרט לנציגי העמותות ופעילי השטח, שעושים עבודת קודש ימים ולילות, לפני המלחמה ובוודאי תוך כדי
אליהו מרידור:
              
     הישיבה נעולה
אליהו מרידור:
 אני מתנצל בפני הנוכחים על העיכוב
אליהו מרידור:
 נאלצנו בשל דיונים שהתגלגלו ממוקדם בבוקר לדחות את הדיון הקודם שהסתיים לא מכבר למטה
אליהו מרידור:
 אני מודה לכל הצוותים המקצועיים שעוברים איתי בין דיון לדיון ורתומים לעניין
אליהו מרידור:
      אני מתכבד לפתוח את ישיבת ההמשך של הוועדה לעובדים זרים בנושא הבאת עובדים זרים נוספים והגדלת מכסות לענפים השונים, בשל המחסור בכוח האדם שנוצר בעקבות המלחמה
אליהו מרידור:
 וכאמור, כפי שהדגשתי עוד בדיונים הקודמים, זה מעורר מתן מענה לענפים שונים שעד היום לא קיבלו מענה והיה עוד צורך לפני וענפים שכן קיבלו, אבל מראש היו בכוח אדם חסר
אליהו מרידור:
 אז קודם כל ולפני הכול, כמו בכל ישיבה, חשוב לי לשלוח מכאן בשמי ובשם כולם אני מניח ומשוכנע, חיזוקים לכוחות הביטחון הפועלים יומם ולילה להכרעת המלחמה
אליהו מרידור:
 כולנו מתפללים לשובכם בשלום
אליהו מרידור:
 שולחים מכאן חיזוקים לחטופים ולבני משפחותיהם
אליהו מרידור:
 מי ייתן ונתבשר ותתבשרו, קודם כל אתם, בשחרור החטופים והשבויים בשלום, כשידינו על העליונה
אליהו מרידור:
 ומי ייתן והקדוש ברוך הוא יזכה אותנו שכוחות הביטחון יצליחו לשחרר אותם בכוח ובעוז וברוח הלחימה ולא כתוצאה של התערבות כזו או אחרת, וזאת מבלי שייפגעו כוחותינו
אליהו מרידור:
      אז שבוע שעבר ישב לידי שר החוץ וגם כן שר הכלכלה
אליהו מרידור:
 שר החוץ הצהיר כי מדינת ישראל פועלת לחתימת הסכמים בילטרליים להבאת עובדים זרים מול שבע מדינות
אליהו מרידור:
 בתוך הדיון אני נמנעתי מלציין מדינות שאחת מהן חתמנו ואחת מהן בסיום הדיון חתמנו מולם, מתוך שיקולים דיפלומטיים כאלה ואחרים
אליהו מרידור:
 נשמעתי להוראות משרד החוץ
אליהו מרידור:
 צר לי שהיה מי שהחליט לדלג על ההוראה המפורשת של משרד החוץ ונתן לכך ביטוי בשביל כותרת עוד קודם
אליהו מרידור:
 אבל מה שמעניין הוא שתודה לאל חתמנו עם סרילנקה ואנחנו בסיכומים גם כן עם הודו
אליהו מרידור:
      אני רוצה לברך את רשות האוכלוסין ואת משרד החוץ על הביצוע היעיל, המהיר, תחת לחצים ומורכבויות לא פשוטים
אליהו מרידור:
 עם זאת, אני רוצה להבהיר ולהבין מה לוחות הזמנים להגעת עובדים זרים ולאילו ענפים
אליהו מרידור:
 בנוסף, ישב לצידי, כאמור, שר הכלכלה ניר ברקת ומנכ"ל משרדו והצהירו שלגישתם יש לשנות את גישת המכסות ובכלל לעובדים זרים ליצור כמעין בנק שאפילו הגדירו אותו במספר של 170,000 עובדים זרים, אשר ינותב בהתאם לצורכי המשק תוך עידוד ישראלים לתעסוקה בענפים בעלי פריון גבוה יותר
אליהו מרידור:
      ביקשתי בשבוע שעבר ממנכ"ל משרד הכלכלה להציג את המתווה שלהם
אליהו מרידור:
 היום יש לי על כך הסתייגויות, שאלות והבהרות ואני אתייחס בהמשך
אליהו מרידור:
 עוד ישב לצידנו בשבוע שעבר מנכ"ל רשות האוכלוסין, מר אייל סיסו, ומולי ישבה ראש מנהל עובדים זרים, עו"ד ענבל משש ומר משה נקש, שהיום נמצא איתנו
אליהו מרידור:
 ענבל לא נמצאת הואיל והיא נמצאת בשליחות בדיוק באותן נסיבות ועושה פעולה מורכבת ומזורזת
אליהו מרידור:
 ותודה לאל, מוצלחת, על פי הדיווחים שקיבלתי לאורך היום, במולדובה
אליהו מרידור:
 יעד הקליטה היה של 1,300 עובדים
אליהו מרידור:
 תודה לאל אנחנו עומדים ביעד ואף עוברים אותו
אליהו מרידור:
      עוד ניגע בנושא החזרת העובדים שהיו בישראל, בגיוס חירום של 5,000 עובדים לחקלאות
אליהו מרידור:
 אני מודה לכם על השותפות, על שיתוף הפעולה, על האוזן הקשבת, על היוזמות שאתם מסייעים לי לקדם ואפילו מסבים את תשומת ליבי אפילו שלא במסגרת דיוני הוועדה
אליהו מרידור:
      מטרת הדיון היום היא להמשיך ולשמוע את מצוקת הענפים השונים, הרלוונטיים לעובדים זרים
אליהו מרידור:
 הנתון המרכזי שלא השתנה משבוע שעבר הוא שעדיין חסרות לנו ידיים עובדות
אליהו מרידור:
 זה צורך קיומי של המשק
אליהו מרידור:
 אנחנו חייבים לוודא שהתהליכים האלה מושלמים ומקודמים, כי גם אם נכנסים עובדים, יוצאים הרבה יותר
אליהו מרידור:
 וכל זאת לצד הדאגה האובייקטיבית לכך שאנו מבקשים לעודד העסקת ישראלים ולוודא שאם עובד זר הגיע הוא אף פעם לא יהיה במקום פוטנציאל ממשי גם אם כרוך במאמץ כלשהו, של העסקת עובדים ישראלים
אליהו מרידור:
      אז אנחנו נתחיל מנושאים נקודתיים מהשבוע שעבר
אליהו מרידור:
 נעבור להצגת משרד הכלכלה ומשם לענפים נוספים
אליהו מרידור:
 אני מתעדכן תוך כדי שמנכ"ל משרד הכלכלה, שהיה אמור להגיע, הודיע לפני כשעתיים שבשל אילוצי לו"ז הוא לא יגיע
אליהו מרידור:
 אני אשמח לדעת אם יש נציג מקצועי
אליהו מרידור:
 הוא נמצא איתנו בזום אני מבין
אליהו מרידור:
 יאיר אלבין, נמצא איתנו בזום ממשרד הכלכלה
אליהו מרידור:
 מה תפקידך?
יאיר צבן:
שלום לכל המשתתפים, שלום ליושב הראש, חברי הכנסת
יאיר צבן:
 שמי יאיר אלבין, מנהל אגף בכיר למסחר ושירותים, משרד הכלכלה